Na temelju članka 107. stavka 9. i članka 118. stavka 2. podstavka 3. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10.-ispr., 90/11., 16/12., 86/12., 94/13., 152/14., 7/17., 68/18. 98/19 i 64/20) i članka 58. Statuta Osnovne škole braće Radića, Bračević, Školski odbor Osnovne škole braće Radića na svojoj 36. sjednici održanoj dana 23. 12. 2020. godine donosi

**PRAVILNIK O IZMJENAMA PRAVILNIKA O POSTUPKU ZAPOŠLJAVANJA TE PROCJENI I VREDNOVANJU KANDIDATA ZA ZAPOŠLJAVANJE**

Članak 1.

U Pravilniku o postupku zapošljavanja te procjeni i vrednovanju kandidata za zapošljavanje KLASA: 011-02/19-01/01, URBROJ: 2180-16-05-19-01 od 27. svibnja 2019. članak 6. mijenja se i glasi:

''Prije raspisivanja natječaja Škola je, na propisanom obrascu, u obvezi izvršiti prijavu potrebe za radnikom Upravnom odjelu za prosvjetu, kulturu, tehničku kulturu i sport Splitsko- dalmatinske županije (u daljnjem tekstu: nadležnom upravnom tijelu županije).

Nakon što nadležno upravno tijelo županije obavijesti Školu da u evidenciji nema odgovarajuće osobe za popunu upražnjenog ili novootvorenog radnog mjesta, odnosno nakon što se Škola pisano očituje o razlozima zbog kojih nije primljena upućena osoba, Škola može raspisati natječaj. ''

Članak 2.

U članku 9. stavku 1. točki 7. riječ '' uvjeti '' zamjenjuju se riječju: '' uvjete ''.

Članak 3.

Naslov iznad članka 25. mijenja se i glasi:

''Procjena i vrednovanje kandidata upućenih od nadležnog upravnog tijela županije''

Članak 4.

Članku 25. mijenja se i glasi:

''Kandidata, odnosno kandidate koje je uputilo nadležno upravno tijelo županije može se procjenjivati odnosno testirati i vrednovati u skladu s odredbama ovoga Pravilnika.

U slučaju da kandidat/i koje je uputilo nadležno upravno tijelo županije ne zadovolji/e u postupku procjene i vrednovanja, u natječajnom postupku ne može se više pozivati na prednost po uputnici, već je izjednačen s drugim kandidatima.

Ako nadležno upravno tijelo županije uputi samo jednog kandidata, prema odluci ravnatelja i uz suglasnost Povjerenstva, ne mora se provesti procjena, odnosno testiranje i vrednovanje. ''

Članak 5.

Pravilnik o izmjenama Pravilnika o postupku zapošljavanja te procjeni i vrednovanju kandidata za zapošljavanje stupa na snagu dan nakon dana objave na oglasnoj ploči Škole.

Pravilnik o izmjenama Pravilnika o postupku zapošljavanja te procjeni i vrednovanju kandidata za zapošljavanje objavljuje se na oglasnoj ploči Škole nakon dobivene suglasnosti Upravnog odjela za prosvjetu, kulturu, tehničku kulturu i sport Splitsko-dalmatinske županije.

U roku od osam (8) dana od dana stupanja na snagu ovaj Pravilnik o izmjenama Pravilnika o postupku zapošljavanja te procjeni i vrednovanju kandidata za zapošljavanje objavljuje se na mrežnim stranicama Škole.

KLASA: 011-02/20-01/01

URBROJ: 2180-16-05-20-05

U Bračeviću 23. 12. 2020. godine

Predsjednica Školskog odbora:

Alenka Miljević

Na ovaj Pravilnik Upravni odjel za prosvjetu, kulturu, tehničku kulturu i sport Splitsko-dalmatinske županije dao je suglasnost dana 17. veljače 2021. godine KLASA: 602-02/20-09/0011, URBROJ: 2181/1-08-02-01/03-21-0003, u skladu s člankom 107. stavak 9. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10-ispr., 90/11, 16/12, 86/12, 94/13, 136/14 - RUSRH, 152/14, 7/17, 68/18, 98/19 i 64/20).

Pravilnik je objavljen na oglasnoj ploči Škole dana 24. veljače 2021. godine i stupa na snagu dana 25. veljače 2021. godine.

KLASA: 011-02/20-01/01

URBROJ:2180-16-01-21-08

U Bračeviću 24. veljače 2021. godine

Ravnatelj:

Marin Vuletin